Dr Gustav II. Adolf vo Schwede isch vo 1611 bis 1632 dr König vo Schwede gsi. Er isch as Sohn vom Karl IX. am 19. Dezember 1594 z Stockholm uf d Wält cho (noch em Julianische Kaländer, wo mä denn no in Schwede bruucht het, isch das dr 9. Dezämber gsi.) 1620 het er d Maria Eleonora vo Brandeburg ghürotet. Si hai zwei Döchter gha, d Christina Augusta, wo 1623 uf d Wält cho, aber scho s Johr druf gstorbe isch, und d Christina, wo am 18. Dezember 1626 uf d Wält cho und Königin vo Schwede worden isch. Dr Gustav II. Adolf isch am 16. November (noch em Julianische Kaländer am 6. November) 1632 in dr Schlacht bi Lütze gfalle.